Адэмрэ къуэмрэ
Израилым и премьер-министр Нетаньяху Биньямин къаугъэ хэхуащ. Ар зэгъэщIылIар и къуэ нэхъыжьырщ. НаIуэ къэхъуащ щIалэр лъэпкъкIэ журту щымыт хъыджэбзым зэрыхуэзэр.
Илъэс 23-рэ зи ныбжь Нетаньяху Яир егуэкIуащ Норвегием щыщ хъыджэбз Ляйкангер Сандрэ. Нетаньяху-нэхъыжьым и къуэм а Iуэхур хуигъэдэхащ. Абы игъэгубжьащ лъэпкъ зэмылIэужьыгъуэхэм ящыщхэр зэрышэу хуит зымыщI ультранационалист гупхэр.
Биньямин и къуэ нэхъыжьым и къэшэныр къыщицIыхуащ Израилым и Герцли къалэм дэт университетым. Хъыджэбзым илъэс 25-рэ и ныбжьщ, ар чристэнщ. Iуэхум щыгуфIыкIа Биньямин ар жриIащ Норвегием и премьер-министр Солберг Эрнэ. Мыдрейм абы щыгъуазэ ищIащ журналистхэр.
Израилым зыкъом къыщыуващ иудеймрэ чристэнымрэ зэрызэрышэр ямыдэу. ШАС партым щыщ депутат Зеев Нисим жиIащ езы Нетаньяху «журт лъэпкъ псом и зэхуэдэ лъапIэныгъэхэм къызэрытекIыр хуабжьу шынагъуэу».
«Эхо планеты».
